Hariduse sõnaraamat

pisi|Köidetud Hariduse sõnaraamat
"Hariduse sõnaraamat" on eestikeelne üldentsüklopeedia (leksikon), mis ilmus 1908–1909 Tartus ja jäi pooleli. See on ühtlasi teine eestikeelne üldentsüklopeedia. Entsüklopeedia ilmus vihkudena ja kokku ilmus 7 vihku A-tähest kuni D-täheni (kuni märksõnani Definition) 224 leheküljel.

Entsüklopeedia toimetaja oli Jakob Martin Muide. Selle andis välja P. Schmidti raamatukauplus (aadressiga Kaubahoov nr 3). (vaadatud 17.09.2018)

Vihikute kaanel on loetletud kaastöölised: dr. med. Joh. Ottas, cand. jur. O. Rütli, cand. theol. A. Klasep, cand. rer. com. H. Margens, cand. phil. Aawik, leitenant Willmann, kooliõpetaja K. Masing, ajakirjanik J. Ilwes, kirjanik A. Kitzberg, stud. med. A. Koger, stud. phys. (hiljem stud. rer. natur.) M. Pill, stud. pharm. (hiljem rohuteadlane) A. Kuusk, stud. agr. (hiljem stud. phys.) A. Lukksep, stud. agr. J. Hünerson, muusika kunstnik M. Saar, loomaarst Joh. Kool.

Viimaseks jäänud 7. vihu tagakaanel lubati, et teos ilmub 25 vihus, iga vihu maht 2 trükipoognat ja hind 25 kopikat. Pärast entsüklopeedia ilmumise katkemist lubas avaldamist jätkata Grenzsteini kirjastus Tartus, kuid see plaan ei teostunud.

Viited

Välislingid

 "Hariduse sõnaraamat" Rahvusraamatukogu arhiivis Digar:
 1. vihik, 1908
 2. vihik, 1908
 3. vihik, 1908
 4. vihik, 1908
 5. vihik, 1908
 6. vihik, 1909
 7. vihik, 1909

Kategooria:Eesti entsüklopeediad